cyanic-selkie/wikianc huggingface dataset:
Aune Krohn
Aune Ottilia Krohn, nimimerkki Kolmisointu, (6. maaliskuuta 1881 Helsinki – 16. tammikuuta 1967 Hattula) oli suomalainen kirjailija ja uskonnollisen kirjallisuuden suomentaja.
Aune on haudattu Helsinkiin Hietaniemen hautausmaalle muiden sukulaistensa tapaan.
Sun Jin
Sun voitti joukkuekilpailun maailmanmestaruuden vuosina 2000 ja 2001. Nelinpelissä hän saavutti MM-hopeaa Yang Yingin kanssa vuosina 1999 ja 2001 heidän hävittyään molemmissa loppuotteluissa toiselle kiinalaisparille. Sekanelinpelissä Sun saavutti MM-hopeaa Feng Zhen parina vuonna 1999 ja MM-pronssia Liu Guoliangin parina vuonna 2001.
Luettelo Suomen sanikkaisista
Tämä on luettelo Suomessa kasvavista luonnonvaraisista sanikkaisista. Luettelo sisältää heimoittain jaoteltuna sanikkaisiksi kutsutut kasvit eli liekomaiset, kortteet ja saniaiset.
Edit Vallinharju
Vallinharjun vanhemmat olivat metsätyönjohtaja Ville Ikäheimonen ja Ida Sohvia (o.s. Jantunen). Vallinharju asui Vantaalla.
Vanginlukko
Vanginlukko on eräs tunnetuimmista älypeleistä. Kiinalaisen tarun mukaan sotasankari Hung-Ming (181–234 jaa.) keksi pelin vaimolleen ajankuluksi, sotaretkiensä ajaksi. Skandinaviassakin peli on tunnettu jo useita satoja vuosia. Nimi Siperianlukko saattaa olla peräisin 1700-luvun alusta, kun Siperian vankeudesta palanneet karoliinit toivat pelin Suomeen.
Ikuisuus
Ikuisuus ajattomana olevaisuutena
Augustinus kirjoitti, että aika on olemassa vain luodussa maailmankaikkeudessa, joten Jumala on ajan ulkopuolella; Jumalalla ei ole menneisyyttä tai tulevaisuutta, vaan ainoastaan ikuinen nykyisyys. Kuitenkaan ei tarvitse uskoa mihinkään jumalaan uskoakseen vastaavaan käsitteeseen: Esimerkiksi ateistinen matemaatikko voi kannattaa filosofista oppia, jonka mukaan numerot ja niiden suhteet ovat ajan ulkopuolella ja ovat siten siinä mielessä ikuisia.
Pressan tytöt
Pressan tytöt (Dick) on yhdysvaltalainen komediaelokuva vuodelta 1999. Elokuva sijoittuu 1970-luvulle ja kertoo kahdesta tytöstä nimeltä Betsy ja Arlene, joita näyttelevät Kirsten Dunst ja Michelle Williams. Tytöt eksyvät luokkaretkellä valkoiseen taloon ja heistä tulee monien käänteiden kautta presidentti Nixonin koiranulkoiluttajia.
Karl A. Wittfogel
pienoiskuva|[[Lajos Tihanyin piirros Karl August Wittfogelista vuodelta 1926.]] Karl August Wittfogel (6. syyskuuta 1896 Woltersdorf, Saksa – 25. toukokuuta 1988 New York, Yhdysvallat) oli saksalainen historioitsija ja sinologi. 1920- ja 1930-luvuilla hän toimi Saksan kommunistisessa puolueessa ja Frankfurtin koulukunnassa. Hän kritisoi kansallissosialisteja äänekkäästi, ja Hitlerin valtaannousun jälkeen hän päätti muuttaa Saksasta. Hän joutui kuitenkin kiinni ja päätyi keskitysleirille. Kansainvälisen painostuksen vuoksi hänet vapautettiin, minkä jälkeen hän muutti Yhdysvaltoihin. Hän opetti Columbian yliopistossa ja Washingtonin yliopistossa, kunnes jäi eläkkeelle vuonna 1966.
Antti Tuomento
Antti Valtteri Tuomento (s. 1968 Renko) on suomalainen sirkus- ja kuvataiteilija. Hän on Suomen tunnetuin nuorallakävelijä. Taiteessaan Tuomento on keskittynyt ympäristötaiteeseen.
Albuquerque
Historia
Vuonna 1706 Nuevo Méjicon kuvernööri Don Francisco Cuervo y Valdes lähetti alueelle Juan Ulibarrin, jonka tehtävänä oli tutkia alueen soveltuvuutta asutukselle. Seutu tunnettiin nimillä Bosque Grande de Doña Luisa, Estancia de Doña Luisa de Trujillo, San Francisco Xavier del Bosque Grande, tai vieläkin yleisemmin nimellä Bosque Grande.
Yhdysvallat julisti Meksikolle sodan ja otti New Mexicon territorion haltuunsa vuonna 1846. Aiemmin 1821 Meksiko oli itsenäistynyt Espanjasta. Kaupungin nimi vakiintui muotoon Albuquerque. Rautatie kaupunkiin rakennettiin 1880. Lentoasema valmistui vuonna 1928.
Talous
Albuquerquen teknologiateollisuus alkoi kehittyä 1940-luvulla, jolloin Kirtland Air Force Base ja Sandia National Labs perustettiin. Ohjelmistoalan yritys Microsoft perustettiin Albuquerquessä vuonna 1975.
William Faulkner
Tuotanto
Faulknerilla ihmisenä oli voimakas yhteiskunnallisen oikeudenmukaisuuden tunto, minkä ajamana hän jalosti moraalisesta pohdinnasta teoksissaan merkittävää taidetta. Faulknerin maine vaikeana kirjailijana johtuu pitkälti siitä, että hän romaaneissaan muuttaa tapahtumien aikajärjestystä, aloittaa sen esimerkiksi lopusta, salaa ymmärtämisen kannalta tärkeitä seikkoja jopa kokonaan ja sekoittaa kerronnallaan vielä lisää muutenkin monimutkaista tarinaa.
Villipalmut
Modernismi merkitsi totunnaisten käsitysten kyseenalaistamista, myös moraalissa. Villipalmuissa kertojan (kirjailijan) irtautuminen vakiintuneitten yhteiskunnallisten arvojen julistamisesta näkyy mm. siten, että kertoja ei realistisista edeltäjistään poiketen julista välttämätöntä tuomiota lääkärin ja kahden lapsen äidin kielletylle rakkaussuhteelle.
Palloliiton Maakuntasarjan kausi 1953
Palloliiton Maakuntasarja 1953 oli Suomen kolmanneksi korkein sarjataso jalkapallossa kaudella 1953. Kaksi ylintä sarjatasoa oli yhdistetty Työväen Urheiluliiton kanssa, mutta Maakuntasarja pysyi edelleen Palloliiton sisäisenä sarjana. TUL:n puolella vastaava sarjataso oli Suursarja. Liitot järjestivät sarjojen parhaille joukkueille yhteiset karsinnat pääsystä Suomensarjaan kaudelle 1954.
Pohjoislohko A
1Luovutusvoitto KePS:lle. 2Luovutusvoitto Kärpille.
Länsilohko A
1Luovutusvoitto MIFK:lle. 2Voitto vastalauseen jälkeen HIK:lle. 3Voitto vastalauseen jälkeen Viestille.
Maakuntasarjan karsinnat
Maakuntasarjan karsinnoista 8 joukkuetta nousi Maakuntasarjaan 1954. Karsintaan osallistui 31 joukkuetta.
Valamiesten ratkaisu
Valamiesten ratkaisu (12 Angry Men) on yhdysvaltalainen Sidney Lumetin ohjaama draamaelokuva vuodelta 1957. Elokuva pohjautuu Reginald Rosen samannimiseen näytelmään. Elokuvan pääosassa näyttelee Henry Fonda, joka toimi myös Rosen kanssa elokuvan toisena tuottajana. Elokuva saavutti muun muassa kolme Oscar-ehdokkuutta ja neljä Golden Globe -ehdokkuutta. reunus|vasen|pienoiskuva|Henry Fonda ja Lee J. Cobb kamppailevat syytetyn kohtalosta. Elokuvan tapahtumat sijoittuvat pääasiassa yhteen huoneeseen, jossa oikeudenkäynnin valamiehet valmistelevat omaa päätöstään surmaoikeudenkäynnin ratkaisusta. Nuorta latinomiestä syytetään puukotuksesta, ja valamehistö on valmis tuomitsemaan miehen. Vain yksi kahdestatoista jäsenestä, valamies numero kahdeksan (Henry Fonda), on eri mieltä.
Arvioita
Iltalehden Tuomas Riskala piti (2011) Lumetin "järisyttävää esikoispitkää" kaikkien aikojen oikeussalidraamana. Elokuvan nerous kiteytyy hänestä täydellistä lähenevässä henkilökuvauksessa.
Tamás Faragó
Tamás Faragó (s. 5. elokuuta 1952 Budapest) on unkarilainen entinen vesipalloilija. Hän voitti joukkueineen kultaa vuoden 1976 kesäolympialaisissa Montrealissa. Lisäksi hän kuului joukkueisiin, jotka saivat hopeaa vuoden 1972 kesäolympialaisissa Münchenissä ja pronssia vuoden 1980 kesäolympialaisissa Moskovassa.
Tibor Cservenyák
Tibor Cservenyák (s. 8. elokuuta 1948 Szolnok) on unkarilainen entinen vesipalloilija. Hän voitti joukkueineen kultaa vuoden 1976 kesäolympialaisissa Montrealissa ja kuului lisäksi hopeaa saaneeseen joukkueeseen vuoden 1972 kesäolympialaisissa Münchenissä.
Bufo (yritys)
Bufo-konserniin kuuluu myös elokuvien levitysyhtiö B-Plan Distribution Oy, joka on levittänyt elokuvateattereihin valtaosin kotimaisia elokuvia.
Kapverdenviistäjä
Koko ja ulkonäkö
Linnun pituus on 33–36 senttimetriä ja siivenkärkien väli 86–94 cm. Ensinäkemältä voi muistuttaa pienikokoista keltanokkaliitäjää (Calonectris diomedea), mutta hyvänä erona muun muassa lähes kokotumma siiven alapinta. Linnun yläpuoli on harmaa ja siinä on tumma W-kuvio. Pitkä, melko terävä pyrstö on päältä yksivärisen vaaleanharmaa ja alapuolelta valkoinen. Rinnansivut ovat heikosti harmaakuvioiset mikä on hyvä ero samannäköiseen harhailijaan vyöviistäjään (Pterodroma mollis), jonka rintavyö on täydellinen.
Tšernjahovsk
Tšernjahovsk on kaupunki Kaliningradin alueella Venäjällä. Se sijaitsee Pregoljajoen yläjuoksulla 89 kilometriä Kaliningradista itään. Kaupunki on Tšernjahovskin piirin keskus. Siellä haarautuvat Kaliningradiin, Sovetskiin, Kaunasiin ja Puolan Korszeen johtavat rautatiet. Vuoden 2010 väestönlaskennan mukaan kaupungissa asui 40 449 henkeä.
Ron Tugnutt
Pelaajaura
Kesällä 2002 Tugnutt myytiin Dallas Starsiin vaihdossa tulevan varaustilaisuuden varausvuoroihin. Dallasissa hän pelasi kaksi kautta, edustaen välillä myös joukkueen farmiseuraa Utah Grizzliesiä. NHL:n työsulun 2004–2005 jälkeen Tugnutt ei saanut enää sopimusta yhdenkään joukkueen kanssa ja hän lopetti pelaajauransa.
Itäveri
Juoni
Kirja kertoo ravintolakokista nimeltä Juho Nortamo. Juho on Suomen ulkoasiainministerin, Sinikka Nortamon poika. Juho saa 30-vuotiaana tietää olevansa ottolapsi. Äidin painostuksesta huolimatta Juho sai selville, että hänet oli adoptoitu laittomasti Venäjältä viranomaisten tietämättä.
Mannerheimintie (Helsinki)
Peruskorjaus 2020-luvulla
Maaliskuussa 2023 Mannerheimintiellä käynnistyi laaja peruskorjaus, jossa uusitaan noin satavuotias kunnallistekniikka. Muun muassa katupintoja, raitiotiekiskoja ja vuonna 1894 valmistunut Mannerheimintien silta uusitaan. Peruskorjauksen arvioidaan valmistuvan vuoden 2025 loppupuolella. Hanketta on kutsuttu Helsingin historian suurimmaksi katuremontiksi.
Psarantónis
Ura
Psarantónis alkoi soittaa lyyraa 13-vuotiaana, ja ensimmäinen julkinen esiintyminen oli perinteisessä hääjuhlassa. Erityyppisten lyyrien lisäksi hän soittaa nykyisin mandoliinia, tzouraa, daoulia ja laoútoa, joka muistuttaa mandoliinia. Psarantóniksen vanhoilla albumeilla soittimina on käytetty pääasiassa lyyraa sekä kahta laoútoa. Toisinaan albumeilla on käytetty myös esimerkiksi askomantoúraa eli kreetalaista säkkipilliä. Nykyisin albumeilla käytetään lyyran ja laoúton lisäksi enemmän soittimia, kuten esimerkiksi vrodolyraa ja lyrakia.
Psarantónis julkaisi ensimmäisen singlensä Eskéftika na s' arnithó (Εσκέφτηκα να σ' αρνηθώ) vuonna 1964, jonka jälkeen ilmestyneitä levytyksiä ovat esimerkiksi Kritikí Xastería (Κρητική Ξαστερία), Saïtémata (Σαϊτέματα), Pigés (Πηγές), Anastorímata (Αναστορήματα), Ta merákia tou Psarantóni (Τα μεράκια του Ψαραντώνη), Apó flóges i Kríti Zosméni (Από φλόγες η Κρήτη ζωσμένη), Palió krasí 'nai i sképsi mou (Παλιό κρασί 'ναι η σκέψη μου), Apó Kardiás (Από Καρδιάς), Nogó (Νογώ), Idaíon Ándron (Ιδαίον Άνδρον) ja Rizítika (Ριζίτικα).
Mannerheimintie (Helsinki)
Kiasmalta Finlandia-talolle
Suunnilleen nykyisen Kiasman kohdalla sijaitsi alkuperäinen Espoon tulli, ja 1900-luvun alkuun asti sen kohdalla kulki kaupunkialueen raja, jossa umpikorttelien ympäröimä Henrikin esplanadi muuttui hajanaisen huvila-asutuksen reunustamaksi Läntiseksi Viertotieksi. Kaupunki levisi tämän rajan pohjoispuolelle vasta 1900-luvun alussa, kun Töölöä ryhdyttiin rakentamaan. Tässä kohdassa katu tekee pienen mutkan ja muuttuu kapeammaksi. Kadun osuus Kiasmalta Finlandia-talolle on ilmeeltään ratkaisevasti erilainen kuin edellinen: sitä reunustavat 1900-luvulla rakennetut monumentaalirakennukset, jotka on sijoiteltu väljästi.
Töölön tullista Tilkkaan
thumb|300px|[[Meilahti|Meilahden ja Laakson kerrostaloja Mannerheimintien varrella, 3–4 km Erottajalta. Oikealla vuosina 1949–1952 rakennetut aravatalot Mannerheimintien ja Keskuspuiston välissä.]]
Toinen Englannin–Hollannin sota
1667: Medway
thumb|300px|Kartta Medwayn tapahtumasta. De Ruyterin johtamat hollantilaiset hyökkäsivät 9. kesäkuuta 1667 Thamesin suulle vallaten Sheernessin, josta he jatkoivat 13. kesäkuuta hyökkäystä Englannin laivaston kimppuun. Englantilaisten suurimmat alukset HMS Royal Oak, HMS Loyal London ja HMS Royal James poltettiin ja lippulaiva HMS Royal Charles hinattiin voitonmerkkinä Hollantiin. Sen perän vaakuna on nykyisin esillä Amsterdamin Rijksmuseumissä.
Laurentino Cortizo
Aloitettuaan presidenttikautensa 1.7.2019 Cortizo seurasi presidenttinä Juan Carlos Varelaa.
Marina Janicke
Marina Janicke (s. 19. kesäkuuta 1954 Berliini) on Itä-Saksaa edustanut uimahyppääjä. Hän sai vuoden 1972 kesäolympialaisissa Münchenissä pronssia sekä kolmen metrin ponnahduslaudalla että kymmenen metrin kerroshypyissä.
Hilkat
Hilkat eli mustanmerenruusut (Achimenes) on gesneriakasvien heimoon (Gesneriaceae) kuuluva kasvisuku, joka tunnetaan Suomessa huonekasveina. Ne ovat trooppisia ruohokasveja, jotka ovat kausivihantia. Talven yli ne säilytetään mukuloina, joiden avulla ne selviävät myös tropiikin kuivakausista. Kaikki 25 hilkkalajia ovat kotoisin Amerikan trooppisista osista.
Parrhasios
Parrhasios (Παρράσιος) oli yksi Antiikin Kreikan arvostetuimmista taidemaalareista. Hänen oletetaan työskennelleen ennen vuotta 399 eaa.
Xu Wenlong
Xu Wenlong (s. 27. tammikuuta 1987) on kiinalainen maastohiihtäjä. Hän on kilpaillut maailmancupissa vuodesta 2007. Xu sijoittui Vancouverin olympialaisissa 2010 joukkuesprintin yhdeksänneksitoista ja henkilökohtaisen sprintin 68:nneksi. Sotšin olympialaisissa 2014 hän sijoittui viimeiseksi eli 60:nneksi 50 kilometrin vapaan hiihtotavan kilpailussa. Hän sai kilpailun loppupuolella rajuja lihaskramppeja reisiinsä.
Mustaa tai valkoista
Säännöt
"Mustaa tai valkoista" -leikissä leikkijöitä on vähintään kolme. Pelaajat asettuvat siten, että he näkevät toisensa, minkä jälkeen huudetaan yhtä aikaa "Mustaa tai valkoista!" Kun huuto päättyy, pelaajat joko nostavat kätensä ylös tai laskevat käden alas. Jos yhden pelaajan käsi on eri asennossa kuin muilla, hän "pelastuu" arvonnalta ja muut jatkavat peliä kunnes jäljellä on kaksi pelaaja, joista voittaja määritetään usein kolmasti pelattavalla Kivi, paperi, sakset-leikillä. Häviäjä jää esimerkiksi kirkonrotan etsijäksi.
World of Subways
World of Subways on tietokonepelisarja, jonka on julkaissut saksalainen TML-Studios. Peleissä simuloidaan metrolinjoja ensimmäisen persoonan kuvakulmasta. Sarjaan on ilmestynyt neljä osaa.
William Beckford (poliitikko)
Opiskelu ja ura
Beckfordit omistivat vuonna 1754 Jamaikalla yhteensä 170 neliökilometriä maita. Niistä Williamin omistuksessa oli noin 90 neliökilometriä. Hän osti vuonna 1745 Englannin Wiltshirestä Fonthillin tilan. Hän hankki Englannista myös asunnon Lontoosta sekä vanhan luostarin ja kartanon. Beckford hankki varoillaan tilojen lisäksi myös taidetta ja kirjallisuutta. Hänen kirjastossaan oli yli 1 500 teosta.
Leo Karjagin
Karjagin pelasi myös jääpalloa maajoukkueessa ja HIFK:ssa, jossa hän saavutti viisi mestaruutta. Karjagin edusti Suomea kaikkiaan neljässä A-maaottelussa ja kuudessa B-maaottelussa.
Betoniyö (elokuva)
Juoni
Betoniyö kertoo kahdesta veljeksestä ja yhdestä vuorokaudesta Helsingissä. Vanhempi veli on lähdössä kärsimään vankeusrangaistustaan ja viettää viimeiset hetkensä vapaana 14-vuotiaan pikkuveljensä kanssa. Suomen elokuvasäätiön mukaan "rohkea ja analyyttinen kaupunkielokuva kertoo unenomaisen tarinan hauraasta mielestä ja viattomuuden kadottamisesta."
Chaconpekari
Levinneisyys ja elinympäristö
pienoiskuva|220px|vasen|Gran Chacoa Paraguayssa.
Ravinto
Chaconpekarit ovat kaikkiruokaisia, mutta pääravintoa ovat kaktukset, joita niiden elinalueella kasvaa runsaasti. Ne syövät mieluusti myös hedelmiä ja juuria sekä monien hernekasvien, etenkin akasioiden siemeniä, kaktusten pudonneita kukkia ja ruohoja. Kaktuksen piikeistä ne pääsevät eroon kierittämällä kaktusta maassa kuonollaan tai vetämällä piikit hampaillaan ja sylkemällä ne pois. Lajin munuaiset ovat erikoistuneet hajottamaan kaktusten happoja. Myös kaksiosainen mahalaukku on hyvin kehittynyt sulattamaan sitkeää ravintoa. Ravinnoksi kelpaavat myös selkärangattomat, kuten suuret vesikotilot. Pekarit syövät tilaisuuden tullen myös pieniä nisäkkäitä.
Lisääntyminen
Chaconpekarinaaraiden kantoaika on 5 kuukautta ja poikasia syntyy kerralla 1–4. Naaraat saattavat erota ryhmästä synnytyksen ajaksi ja palata sitten takaisin. Vastasyntyneet painavat keskimäärin 610 grammaa. Ne ovat syntyessään pitkälle kehittyneitä ja kykenevät juoksemaan muutaman tunnin ikäisinä. Synnytys voi tapahtua lähes mihin aikaan vuodesta tahansa, mutta yleisimmin se ajoittuu syys-joulukuulle. Synnytykset ovat sidoksissa ruoan määrään ja sateisiin. Sukukypsäksi tultuaan naaras synnyttää poikueen joka vuosi. Sukukypsyyden chaconpekari saavuttaa aikaisintaan kolmen vuoden iässä.
Enterococcus
VRE (vankomysiiniresistentti enterokokki)
Sairaalassa VRE voi tarttua henkilöstä toiseen hoitohenkilökunnan käsien kautta. Tavallisesti tartunta johtaa oireettomaan ulostekantajuuteen. VRE-tartunnoista vain osa on infektioita. VRE-infektio tulee tavallisimmin henkilöille, joiden puolustuskyky on heikentynyt. Tällaisia henkilöitä ovat mm. tehohoitopotilaat, syöpä- ja elinsiirtopotilaat ja potilaat, joille on tehty suuri leikkaus sekä potilaat, joilla on pitkäaikainen vierasesine, esim. kestokatetri tai keskuslaskimokatetri.
Sándor Ferenczi
Sándor Ferenczi (vuoteen 1879 Fränkel; 7. heinäkuuta 1873 Miskolc, Itävalta-Unkari – 22. toukokuuta 1933 Budapest, Unkari) oli unkarilainen lääkäri ja psykoanalyytikko, joka teki läheistä yhteistyötä Sigmund Freudin kanssa.
RN Duca degli Abruzzi (1936)
Palvelus
Luigi di Savoia Duca degli Abruzzi oli 1937 koeajoissa, jolloin se saavutti 8 635 tonnin uppoumalla 34,78 solmun nopeuden käyttäen 193 991 hevosvoimaa. Alus liitettiin koeajojen päätyttyä 1. laivueen 8. viirikköön, jonka mukana se osallistui Espanjan sisällissotaan vuodesta 1938. Vierailtuaan Portugalissa 1939 siitä tehtiin viirikkönsä johtoalus.
Dityppitrioksidi
Reaktioita
Sekundääristen amiinien kanssa orgaanisessa liuottimessa reagoidessaan dityppitrioksidi muodostaa N-nitrosoamiiniyhdisteitä.
Hammerheart
Vastaanotto ja jälkimaine
Encyclopaedia Metallum -tietokannassa albumin 14 käyttäjäarvioon perustuva keskimääräinen pistemäärä on 90 sadasta (2020).
Kokoonpano
Muusikot
Diego Costa
Siirto Valladolidiin ja paluu takaisin Atléticoon (2009–2014)
Elokuussa 2013 Costa vietiin lehtihuhujen mukaan vahvasti englantilaisseura Liverpooliin, joka oli valmis maksamaan espanjalaisesta 25 miljoonan euron siirtokorvauksen ja lisäksi kolminkertaistamaan hänen madridilaisseurassa tienaaman palkkansa. Lopulta siirtohuhuille asetettiin piste, kun hän solmi Atléticon kanssa vuoteen 2018 ulottuvan jatkosopimuksen, jonka lisäksi hänen palkkansa tuplattiin. Costa juhli uutta sopimustaan madridilaisseuran kanssa, tekemällä muutama päivä myöhemmin kauden avausottelussa kaksi (2) maalia Sevillan verkkoon.
Kauden loppuvaiheilla Costa kärsi loukkaantumisista ja oli vaarassa menettää 24. toukokuuta 2014 pelatun Mestarien liigan loppuottelun. Loppuottelua edeltäneellä viikolla useat eri tietolähteet spekuloivat Costan mahdollisesta pelikunnosta. Hän ehti käydä viikon aikana muun muassa Belgradissa hevosen istukka hoidossa. Lopulta hänet onnistuttiin saamaan harjoittelukuntoon, mikä lupasi hyvää loppuotteluun osallistumisen kannalta. Ottelupäivänä Costa nimettiin Atlético Madridin avauskokoonpanoon ja hän aloittikin ottelun kentällä, mutta joutui pettymyksekseen tulemaan vaihtoon jo 9. peliminuutin kohdalla parantumattoman kuntonsa takia. Ottelun jälkeen päävalmentaja Diego Simeone myönsi tehneensä virheen laittaessaan Costan avauskokoonpanoon.
Brasilia ja vaihtoanomus
29. lokakuuta 2013 saatuaan aikaisemmin kesällä Espanjan kansalaisuuden Costa ilmoitti halustaan edustaa Espanjan maajoukkuetta Brasilian jalkapalloliitolle.
Tuomio veropetoksesta
Diego Costa sai kesäkuussa 2020 kuuden kuukauden vankeustuomion ja yli 500 000 euron sakon veropetoksesta. Hän ei kuitenkaan joudu istumaan vankilassa.
Hänet tuomittiin maksamattomista veroista, joiden yhteissumma nousi yli 1,1 miljoonaan euroon. Tuomio liittyi hänen siirtoonsa brittiseura Chelseaan espanjalaisesta Atletico Madridista vuonna 2014.
Leubingenin hautakumpu
thumb|Ote Klopfleischin kaivauspöytäkirjasta. thumb|Kaivauspöytäkirjan esinepiirroksia. Leubingenin kumpuhauta on hautakumpu Leubingenissa Thüringenissa Saksassa. Siihen on haudattu aikanaan merkittävä henkilö, joka on elänyt alueen Únětice-kulttuurissa noin 2000–1950 eaa. eli sen klassisen kauden loppulla.
Sijainti
Kaivauksen esineet ovat esillä Hallessa valtion esihistoriallisen museon (Landesmuseum für Vorgeschichte) pysyväisnäyttelyssä.
HMS Foam (1896)
Palvelus
HMS Foam palveli 1897 - 1913 Välimerellä. Alus myytiin 26. toukokuuta 1914 romutettavaksi Chathamissa ja se romutettiin Norjassa.
Leubingenin hautakumpu
Vainajat
Toinen vainaja oli aseteltu kuolleen miehen keskivartalon päälle poikittain. Myös hän makasi selällään ja kädet sivuilla. Toinen vainaja on ollut teini-ikäinen ja hänen iäkseen on arvioitu 10 vuotta. Lasta pidetään hautauhrina, joka seurasi mahdollista isäntäänsä tuonpuoleiseen maailmaan.
Erfurtin koulusurmat
Ammuskelu Gutenberg-Gymnasiumissa loppui, kun opettaja Rainer Heise sai ampujaan puheyhteyden ja onnistui lukitsemaan tämän tyhjään huoneeseen, jossa ampuja teki itsemurhan. Steinhäuser oli ammuskeluaan varten pukeutunut ninjatyylisesti.
Columbian yliopisto
Maailman viidensadan huippuyliopiston Shanghai-yliopistovertailussa Columbian yliopisto sai vuonna 2014 sijaluvun 8. Se luokiteltiin seitsemänneksi parhaaksi yhdysvaltalaiseksi yliopistoksi.
Pertti Pokki
Pertti Juhani Pokki (s. 20. helmikuuta 1950 Sippola) on suomalainen kosketinsoittaja ja laulaja. Hän kirjoitti ylioppilaaksi vuonna 1970 Inkeroisten Yhteiskoulussa. Insinööriksi tien- ja vesirakennuslinjalta hän valmistui Kuopiossa vuonna 1977. Pokki oli mukana Sibelius-akatemian järjestämillä äänialan kursseilla 1994–1995.
Pokki opiskeli 1963–1967 klassista musiikkia pianotunneilla. Pianotuntien ohessa hän soitti pianoa Inkeroisten Musiikkiyhdistyksen Nuoriso- orkesterissa. Hänen yhtyeitään lukioaikana 1968–1970 olivat: Amateur Artists of Nieminen, Bombastics, Sharlett. Yhtyeitä opiskeluaikana 1973–1977: Headache, Sakari Kuosmanen Band, Petri & Pettersson Brass, Finnforest. Yhtyeitä vuosina 1978–1980: Jargon, Anjalankoski Big Band, Anjalankoski Octet, HPH-band.
Drottninggatan
1800-luku
thumb|Drottninggatan 1808, nähtynä Kungstensgatanin kulmassa. Vasemmalla [[Petissan ja Schefflerska palatset.]] 1830-luvun puolivälistä lähtien kaupungin keskusta alkoi vähitellen siirtyä Vanhasta kaupungista Norrmalmille. Drottninggatanin varrelle tuli suuri joukko muodikkaita liikkeitä, ja kadusta tuli myös porvariston suosima kävelypaikka, jota kansan suussa nimitettiin "snobien kujaksi". Hildebrandin talossa Drottninggatan 3 avattiin vuonna 1832 Tukholman ensimmäinen yläluokkainen hotelli, Hôtel Garni. Ylempänä kadun varressa, vastapäätä nykyistä Centralbadetia Svenska Trädgårdsföreningenin puistossa avasi kondiittori Wilhelm Davidson suositun huvittelupaikan, jota sanottiin Davidsonin paviljongeiksi. Sen kahdesta rakennuksista eteläisemmässä oli kahvila, pohjoisemmassa esitettiin näytelmiä ja järjestettiin juhlia. Vuonna 1857 alueelle rakennettiin hieno hotelli Fenix.
Mike Haggar
Arvostelu
Final Fight pelien keulahahmona pidettyä Haggaria on kuvailtu muun muassa videopelihistorian yhdeksi ikoniseksi ja unohtumattomaksi pelihahmoksi. Gamest pelilehti valitsi Haggarin vuoden 1990 parhaaksi videopelihahmoksi laatimassaan 50 parhaan videopelihahmon listalla. Lisäksi se pääsi samaisen numeron kansikuvaan. Kolme vuotta myöhemmin Haggar sijoittui samaisella listalla sijalle 45.
Tripartite-luokka
Ranska
Ranskan laivasto oli tarkoitus tilata 15 Éridan-luokan alusta, mutta määrä pienennettiin budjettisyistä kymmeneen.
Rod Paige
Ennen nousemistaan opetusministeriksi Paige oli toiminut dekaanina Texas Southern Universityssa ja Houston Independent School Districtin koulujen yli-intendenttinä. Hän oli 1960–1970-luvuilla myös Jackson State - ja Texas Southern -yliopistojen jalkapallojoukkueiden päävalmentajana.
Tripartite-luokka
Pakistan
Pakistan tilasi Ranskasta DCN:ltä kolme alusta tammikuussa 1992. Ranskan laivasto toimitti jo marraskuussa yhden aluksen Munsifiksi nimetyn Sagittaren, jonka tilalle valmistettiin uusi Lorientin telakalla uusi samalla nimellä ja runkonumerolla. Toinen alus Muhafiz laskettiin vesille 8. heinäkuuta 1995 Lorientin telakalta ja kolmas Mahmood valmistettiin Karachin laivastontelakalla DCN:n tuella.
Fidžinintialaiset
Historia
Kun työläiset olivat olleet maassa viisi vuotta, he saivat päättää halusivatko he takaisin Intiaan vai jäädä saarelle, suurin osa päätti jäädä. Monet vuokrasivat maata alkuperäisasukkailta (maata ei saanut myydä alkuperäisasukkailta maahanmuuttajille) ja alkoivat viljellä omia sokeriviljelmiään, toiset muuttivat kaupunkeihin. Fidžillä hävisi intialaisten perinteinen kastijärjestelmä, tämä johtui siitä, että naiset olivat lähinnä alemmasta kastista ja ylempien kastien naisia ei juuri ollut. Kun ylemmän kastin miehet menivät naimisiin alempien kastien naisten kanssa kastierot unohtuivat vähitellen.
Saaristokunta
Saaristokunta on Suomen kunta, joka täyttää saaristolain mukaiset olosuhteet. Alueille kohdistetaan saaristopoliittisia toimenpiteitä, ja niille maksetaan muun muassa saaristolisiä. Saaristolaki ei koske Ahvenanmaata. Saaristokunnat ja saaristo-osakunnat sijoittuvat 13 maakuntaan.
Rendleshamin ufotapaus
Tapahtumapaikka
Orford Nessin majakka, jota tapahtumaan kriittisesti suhtautuvat pitävät tapauksen yhteydessä havaitun välähtelevän valon lähteenä, sijaitsee samassa suunnassa kuin havaittu valo, mutta viisi kilometriä itään siitä, mihin Rendleshamin metsä loppuu. Alueelta on julkaistu yksityiskohtaisia karttoja tapahtumien sijainneista. ja nykyajan ilmanäkymä alueesta löytyy Google Maps -palvelusta.
Päivämäärä
Eläköitynyt korpraali John Burroughs on lausunut, että tapahtumat sattuivat kolmena peräkkäisenä yönä; 24–25, 25–26 ja 26–27. joulukuuta 1980. Yksi avaintodisteita ensi käden todistusaineistossa - "Haltin muistio", kuvaillaan alempana – viittaa siihen että ensimmäiset havainnot tapahtuivat pikemminkin 26. kuin 25. joulukuuta. Muistio on kuitenkin kirjoitettu lähes kaksi viikkoa tapahtumien jälkeen ja sen tekijä on sittemmin todennut, että hän teki todennäköisesti virheen päivämäärien ylös kirjaamisessa. Tämä sekaannut tapahtumien ajankohtaan liittyen ei ole ainoastaan hämmentänyt myöhempiä tutkijoita vaan johti myös sekaannuksiin heti tapahtuman jälkeen, esimerkiksi Britannian puolustusvoimien tutkimuksessa ja ajankohtaa koskevien tutkatallenteiden analyysissa.
26. joulukuuta
Noin kello kolme yöllä 26. joulukuuta 1980 partio Woodbridgen itäiseltä portilta raportoi outoja valoja, jotka näyttivät laskeutuvan läheiseen Rendleshamin metsään. Sotilaat pitivät sitä ensin pakkolaskun tehneenä lentokoneena, mutta mentyään metsään tutkimaan, he näkivät outojen valojen liikkuvan puiden lomassa, samoin kuin kirkkaan valon, joka näytti tulevan maahan laskeutuneesta tunnistamattomasta kohteesta. Yksi sotilaista, ylikersantti Jim Penniston, väitti myöhemmin kohdanneensa "tuntematonta alkuperää olevan aluksen" ja tehneensä yksityiskohtaisia muistiinpanoja sen piirteistä, koskeneensa sen "lämmintä" pintaa, sekä kopioineensa lukuisia symboleita sen rungosta. Esine väitetysti lensi pois lyhyen lähikontaktin jälkeen. Penniston myös väitti nähneensä aluksessa kolmijalkaisen laskutelineen, joka jätti maahan kolme painaumajälkeä, jotka olivat näkyvissä vielä seuraavana päivänä. Penniston esitti sittemmin käsityksenään, että hänen kohtaamansa "alus" oli tullut tulevaisuudesta ja sen miehistönä oli aikamatkustajia, ei maan ulkopuolisia olentoja.
Ensi- ja toissijaiset lähteet
Ensimmäinen julkinen selonteko tapauksesta julkaistiin iltapäivälehti News of the Worldin numerossa lokakuun 2. päivä vuonna 1983, sensaatiohakuisella otsikolla UFO lands in Suffolk – and that's official. Tapaus perustui entisen Yhdysvaltain ilmavoimien sotilaan Larry Warrenin kuvaukselle tapahtumista. Lehdessä hän käytti pseudonyymiä Art Wallace oletetusti suojatakseen itsensä Yhdysvaltain ilmavoimien rangaistuksilta.
Haltin muistio
Tohtori David Clarke on tutkinut muistion taustoja ja Britannian puolustusministeriön reaktioita siihen. Hänen tapaukseen liittyville henkilöille suorittamansa haastattelut vahvistavat puolustusministeriön tutkimusten pintapuolisen luonteen. Haltin muistiota lukuun ottamatta hän ei onnistunut löytämään todistusaineistoa minkäänlaisista muista tapausta koskevista raporteista.
Haltin valaehtoinen todistus
Halt on myös torjunut mahdollisuuden, että hän ja hänen miehensä olivat sekoittaneet ufon majakan valoon:
Suffolkin poliisin lokitiedot
Skeptikko Ian Ridpath on spekuloinut raportoidun "ilmakehän ilmiön" viittaavan neuvostosatelliitti Kosmos 749:n kantoraketin viimeisen osan putoamiseen ilmakehään. Putoaminen oli näkynyt laajalla alueella eteläisen Englannin yläpuolella 25. joulukuuta hieman yhdeksän jälkeen illalla. Poliisin asiakirjojen liitteenä ollut kirja huomioi, että yksi poliisi palasi paikalle päivänvalossa siltä varalta, jotakin oli jäänyt huomiotta.
Muiden sotilaallisten tahojen osallisuus
Britannian parlamentin ylähuoneen jäsen, amiraali Peter Hill-Norton, entinen puolustusministeriön kansliapäällikkö, tiedusteli hänen majesteettinsa hallitukselta: "Ovatko he tietoisia armeijan erikoisosaston sekaantumisesta vuoden 1980 Rendleshamin ufotapauksen tutkimuksiin [HL303]". Elizabeth Conway Symonsin vastauksen mukaan "Erikoisosaston virkamiehet ovat ehkä olleet tietoisia tapauksesta, mutta heillä ei ollut aihetta kiinnostua asiasta, ellei todistusaineisto viittaa jonkinlaiseen uhkaan kansalliselle turvallisuudelle. Tällaista intressiä asiassa ei näytä olleen." Hill-Norton kommentoi: "Joko suuri määrä ihmisiä näkivät harhoja, mikä on Yhdysvaltojen ilmavoimien ydinasetukikohdalle erittäin vaarallista, tai sitten on tapahtunut sellaista, mitä he ovat sanoneet tapahtuneen, ja oli näistä kumpi tahansa totta, asiasta voidaan esittää vain yksi vastaus, ja se on että tapaus on sotilaallisesti äärimmäisen kiinnostava."
Käännekohta (televisiosarja)
Käännekohta (Intimate Strangers) on 13-osainen brittiläinen television minisarja vuodelta 1974. Se kertoo sydänkohtauksen saaneen keski-ikäisen yritysjohtajamiehen toipumisesta ja sen aiheuttamasta elämänmuutoksesta hänen työssään ja avioliitossaan aikuisine lapsineen ja uusine rakastajattarineen. Sarjan avioparia näyttelevät Anthony Bate ja Patricia Lawrence.
Reginald Rose
Rose sai vuonna 1954 Emmy-palkinnon Twelve Angry Men -televisiosovituksen käsikirjoituksesta. Hän oli ehdolla Oscarin voittajaksi parhaan sovitetun käsikirjoituksen sarjassa vuonna 1957 elokuvalla Valamiesten ratkaisu (Twelve Angry Men).
Bernoullin laki
Suljetussa putkessa virtauksen kokonaisenergia on vakio. Energia esiintyy potentiaalienergiana, joka riippuu staattisesta paineesta, ja kineettisenä energiana, joka riippuu aineen liikkeestä, dynaamisesta paineesta. Koska kokonaisenergia on vakio, kineettisen energian kasvua seuraa staattisen paineen lasku ja päinvastoin. Virtauksen staattisen ja dynaamisen paineen summa on vakio.
Finntack
Finntack tai Finn-Tack on suomalainen vuonna 1982 perustettu hevosalan yritys ja nykyään maailman suurin raviurheiluvälineiden valmistaja. Lahtelaisyritys harjoittaa hevostarvikkeiden kauppaa sekä valmistaa Hollolassa ravikärryjä ja PharmaCare-tuotemerkillä hevosten hyvinvointituotteita. Lisäksi Finntack myy myymälöissään tunnettuja ravi- ja ratsastusalan tuotemerkkejä kuten Back On Track, Carr & Day & Martin, Cowboy Magic, Fenwick, Foran, Happy Mouth Bit, Horseware, Lister, Mira, Pennsbury, Protecto, Spyder, TKO ja Zilco.
Ämmänkuopat
Tarinan mukaan Ämmänkuopat ovat syntyneet, kun jättiläisämmä oli tahtonut tehdä sillan Pitkäjärven yli ja oli tätä varten kantanut esiliinassaan hiekkaa viereisestä Kankaannummesta järveen. Esiliinan revettyä työ jäi kesken, mutta jäljellä ovat tästä todistamassa harjuaineksesta koostuvassa nummessa Ämmänkuopiksi kutsutut kuopat ja Pitkäjärvessä niin ikään harjuaineksesta muodostunut Napinniemi.
Nukka-angervot
Luokittelu
Karl Koch kuvasi suvun ensimmäisen kerran vuonna 1869, Carl Maximowicz suoritti uuden luokituksen vuonna 1879. Kochin suvulle antama tieteellinen nimi Holodiscus tulee muinaiskreikan sanasta holos ("kokonainen, täydellinen") ja latinan sanasta discus ("kiekko"). Syy kyseisen nimen valitsemiseen on kuitenkin tuntematon.
Lajit
Eri tutkijoiden mukaan suku sisältää seitsemästä kahteentoista lajia, mukaan lukien:
Chris Evert
Yksityiselämä
Vuonna 2008 Evert meni naimisiin australialaisen golf-pelaaja Greg Normanin kanssa, mutta he erosivat jo seuraavana vuonna.
Robert Williams
Robert Williams voi tarkoittaa ainakin seuraavia:
Loran
Loran-C toimii 100 kHz:n taajuudella ja on edelleen käytössä USA:ssa, Kanadassa, Pohjois- ja Itä-Euroopassa, Venäjän länsiosissa (Tšaika-nimellä) sekä rajoitetusti Kaukoidässä. LORAN-C:n paikannustarkkuus on parhaimmillaan sadan-parin sadan metrin luokkaa. On mahdollista, että LORAN-C lopetetaan Euroopassa kunhan Galileo-järjestelmä on saatu toimintaan.
Kuollutmeri
Piirteet
Kuolleenmeren pituus vuonna 2010 oli noin 50 kilometriä ja leveys 16 kilometriä, pinta-ala 609 neliökilometriä, tilavuus 130 kuutiokilometriä ja syvyys pohjoisosassa enimmillään 295 metriä. Kuolleenmeren pinta on 424 metriä merenpinnan tason alapuolella, ja se on maapallon matalin paikka.
Kuollutmeri sijaitsee kuivalla ja kesäisin kuumalla alueella, jolla sataa alle 100 millimetriä vuodessa. Tuuli puhaltaa tyypillisesti 4–6 metriä sekunnissa. Kesällä tuuli tulee yleensä pohjoisesta, talvella myös etelästä. Ilmanpaine on 50 mb korkeampi kuin merenpinnan tasolla. Veden yläpuolinen ilma on kesällä noin asteen viileämpi ja talvella runsaan asteen lämpimämpi kuin maan yläpuolinen ilma.
Decca
Decca-järjestelmän ominaisuutena on, että laitteen antamat arvot ovat vaihemittauksina aina jakojäännöksiä aallonpituudesta eli nollan ja yhden kokonaiskierroksen välillä. Alkuperäisessä järjestelmässä kokonaisten aallonpituuksien määrää ei voida suoraan mitata; ne on seurattava ja kumuloitava jatkuvasti sataman lähdön jälkeen. Aina kun vaihemittari tekee kokonaisen kierroksen, on lane-laskuri kohotettava yhdellä yksiköllä. Tämä on samanlainen ongelma kuin GPS-mittauksessa kantoaaltovaihetta käyttäen, ambiguiteettiongelma. Myöhemmin kokonaiset aallot laskettiin signaaliin liitetyllä multipulse-tekniikalla, jossa jokainen asema lähetti useampia taajuuksia määrävälein ja kokonaiset aallot laskettiin niistä.
Regina Kulikova
Ura
Wimbledonissa 2009 Kulikova selviytyi ensimmäistä kertaa Grand Slam -turnauksen pääsarjaan karsintojen kautta. Ensimmäisellä kierroksella hän voitti kroatialaisen Karolina Špremin lukemin 4–6, 7–5, 6–3. Toisella kierroksella hän voitti turnauksen 27:nneksi sijoitetun Alisa Kleibanovan erälukemin 0–6, 6–4, 6–1. Kolmannella kierroksella hän hävisi turnauksen neljänneksi sijoitetulle Jelena Dementjevalle lukemin 1–6, 2–6.
Julius II
Julius II suosi renessanssisivistystä ja oli huomattava mesenaatti. Hän käynnisti Rooman Pietarinkirkon rakennustyöt ja palkkasi Michelangelon maalaamaan Sikstuksen kappelin kattoholviin freskot sekä Rafaelin maalaamaan freskot paavin palatsiin. Julius II:n mukaan on nimetty Rooman Via Giulia.
Arabit
Teoria arabi-identiteetin myöhäisyydestä
Webb on päätynyt tuloksen, että käsite "arabi" sai nykyisen etnisen merkityksensä vasta myöhään. Arabivalloittajina historiassa tunnetut beduiinit kutsuivat itseään nimellä muhajirun eli "siirtolainen" tai "emigrantti". Sanan kreikkalainen muoto on magaritai. Patricia Crone ja Ilkka Lindstedt ovat panneet merkille sanojen hidzra (eli "muutto") ja muhajirun runsaan käytön viittaamassa valloittajien identiteettiin varhaisissa haditheissa.
Tämän kehityksen myötä myös Koraani sai korostuneesti etnisen luonteen, mikä näkyy siinä, että Koraanissa korostetaan yhä uudestaan, että se on kirjoitettu selkeästi nimenomaan arabiaksi (12:2, 3:37, 16:103, 26:193–194, 39:28, 41:2, 42:7, 43:24, 6:12). Syntyi myös näkemys, että jokaisella kansalla oli ollut oma profeettansa. Ainoastaan arabeilta se oli puuttunut, kunnes Muhammed ilmestyi arabeille viimeisenä kaikista profeetoista.
Arabien nousu maailmanvallaksi
Ensimmäisen vuosituhannen alussa arabeja asui Arabian niemimaalla, mutta vielä enemmän Syyriassa, jolla tarkoitettiin väljästi ottaen koko hedelmällisen puolikuun aluetta Mesopotamia mukaan lukien. Arabiheimoja myös pakkosiirrettiin rajaseuduilta Persiaan, jossa heitä löytyi itäisimpiä maakuntia myöten. Lähi-itä oli jaettu kahden suurvallan, Bysantin ja sassanidien Iranin, kesken, ja kummatkin olivat hankkineet itselleen arabiheimoista vasalleja. Bysantin liittolaisia olivat ghassanidit,jotka asuivat nykyisen Jordanian ja Syyrian alueella. He olivat monofysiitteja (jakobiitteja), ja uskoivat, että Kristuksella oli vain yksi, jumalallinen luonto. Tämä tuomittiin harhaopiksi Kalkhedonissa vuonna 451. Lakhmidit olivat nykyisen Irakin eteläosissa elänyt arabiklaani, joka tukeutui sassanidien Iraniin. Lakhmidit olivat nestoriolaisia eli uskoivat Jeesuksen kahtalaiseen luontoon. Nestoriolaisuus oli tuomittu harhaopiksi Efesoksen kirkolliskokouksessa (431), minkä jälkeen monet pakenivat Itä-Syyriaan nykyisen Irakin alueelle. Kaksi arabiklaania oli sitten Lähi-idässä vastakkain, kumpikin palveli eri herraa ja edusti erilaista kristinuskon muotoa.
Suomen presidentinvaali 1994
Ehdokasasetelma
Ensimmäisellä kierroksella ehdokkaita oli yksitoista: seitsemän puolueiden asettamaa ja neljä vaalioikeutettujen henkilöiden muodostamien valitsijayhdistysten asettamaa ehdokasta. Ehdokkaiden valinnassa oli poikkeuksellista se, että puolueiden järjestämiin esivaaleihin saivat ensimmäisen ja toistaiseksi myös viimeisen kerran osallistua muutkin kuin puolueen jäsenet. Tämä toi ehdokasasetteluun yllättäviä ja ennakoimattomia piirteitä. Näkyvintä tämä oli SDP:n esivaalissa, jossa politiikan ulkopuolelta tullut valtiosihteeri Martti Ahtisaari voitti yllättäen puolueen entisen puheenjohtajan ja moninkertaisen pääministerin Kalevi Sorsan. SDP:n ulkopuolisten äänestäjien uskottiin auttaneen Ahtisaaren voittoon. Samankaltainen tilanne koettiin Kansallisessa Kokoomuksessa, jossa puolueen puheenjohtaja ja ulkomaankauppaministeri Pertti Salolainen hävisi eläkkeelle jääneelle Helsingin ylipormestarille Raimo Ilaskivelle.
Ehdokkaiden keskinäinen väittely ja vaaliin liittynyt julkinen keskustelu ajautuivat kuitenkin useaan otteeseen sellaisiin seikkoihin, joilla ei ollut mitään tekemistä presidentin tehtävien ja itse presidentinvaalin kanssa. Syksyllä 1993 julkaisemassaan kirjassa Paavo Väyrynen syytti Martti Ahtisaarta YK:n alaiseen, Helsingissä toimineeseen Wider-instituuttiin liittyneiden taloudellisten epäselvyyksien salailusta. Ahtisaari kiisti kiivastuneena Väyrysen syytökset, mutta keskustelu instituutin ympärillä jatkui koko syksyn. Pari kuukautta kestäneen väittelyn jälkeen Väyrynen ja Ahtisaari pääsivät Väyrysen julkisessa kirjeessään ehdottamaan sovintoon. Keskustelua kuumensi osaltaan Pentti Sainion kirja Operaatio Ahtisaari, jossa Ahtisaarta kohdeltiin armottomasti. Kirjan innoittamana tehtiin selvityspyyntöjä oikeuskanslerille ja eduskunnan oikeusasiamiehelle, mutta nämä totesivat Ahtisaarta vastaan esitetyt syytökset aiheettomiksi.
Suuntimo
Erilaisia majakoita
Lisäksi oli olemassa erillisiä radiosuuntima-asemia. Ne suuntivat laivojen lähettämiä radiosignaaleja (vrt. ilmailun VDF ja vastaavat järjestelmät). Nämä merkittiin karttaan kirjaimilla RG (Radio Gonio). Menetelmä oli suhteellisen harvinainen ja poistui jo ennen radiomajakoiden sammuttamista.
Käännettävä antenni
Joissakin näistä antenneissa on ylimpänä erillinen antennipiiska yleisradiovastaanottimelle, jollaisena suuntimavastaanotinta myös voidaan käyttää.
Edut ja haitat
Laitetta esiintyi lopulta kauppalaivastossakin, mutta kovin yleinen se ei ollut. Merimiesammattioppilaitokset kutsuivat laitetta näköradiosuuntimeksi.
Keuhkoparenkyymisairaudet
Lymfosyyttinen interstitiaalinen pneumonia
Lymfosyyttinen interstitiaalinen pneumonia (LIP) liittyy usein sidekudossairauksiin, kuten Sjögrenin syndroomaan ja muihin autoimmuunitauteihin. LIP:ssa keuhkokudoksessa esiintyy lymfosyyttivaltainen tulehdusreaktio.
Charles S. Peirce
Logiikka semiotiikkana ja semioosi
Logiikan keskeisin käsite on toisin sanoen merkin käsite. Merkki on kolmipaikkainen relaatio, ja Peircen semioottinen analyysi eroaa esimerkiksi Ferdinand de Saussuren semiologian tai Gottlob Fregen semantiikan merkkirelaation kaksipaikkaiseksi käsittäällistäneistä. Merkkirelaation korrelaatteja ovat (1) merkki itse, merkitsijä; (2) objekti eli merkin viittauksen kohde; (3) interpretantti eli tulkinnos.
Merkki on mikä hyvänsä asia merkitsijänä jostain asiasta. Esimerkiksi kielen sanat tai tienviitat ovat perusolemukseltaan merkkejä. Mutta aivan yhtä lailla kouriintuntuvat asiat toimivat merkkeinä. Esimerkiksi tuli tulkitaan merkiksi savusta ja tien halkeileminen on merkki eroosiosta.
Merkkien taksonomia
Ikoni, indeksi ja symboli ovat todennäköisesti Peircen tunnetuimmat semioottiset käsitteet. Samaan tapaan kuin tyyppi ja token, ne ovat myös vakiintuneet normaaliin tieteellisen kielenkäyttöön eri aloilla. Termeillä viitataan kolmeen mahdolliseen tapaan, joilla merkki voi viitata kohteeseensa. Ikoni viittaa kohteeseensa vastaavuuden kautta. Esimerkiksi voidaan ottaa valokuva, maalaus, tai matemaattinen diagrammi, joka kuvaa niitä ja niitä abstrakteja numeerisia suhteita. Indeksin tapauksessa viittaus objektiin perustuu suoraan konkreettiseen tai materiaaliseen suhteeseen. Taivaalla näkyvä savu on indeksi tulesta, tienviitta paikasta ja asiayhteydessä lausuttu persoonapronomini tai erisnimi tietystä henkilöstä. Symboli taas viittaa kohteeseensa lain välittämänä. Esimerkiksi kielen normaalin sanat viittaavat merkityssisältöönsä vain, koska kielen mielivaltainen ”laki” niin määrää. Peircen symbolin käsitteen suhteen on myös tärkeää huomauttaa, että se eroaa jyrkästi tavanomaisesta symbolin käsitteestä. Vain symbolit ovat Peircelle ”aitoja” merkkejä, missä ikonit ja indeksit ovat ”rappeutuneita” triadisia relaatioita. Symboli on ”aito” merkki, koska sen viittaus objektiinsa on kauttaaltaan tulkitsimen välittämä. Ellei merkkiä tulkittaisi merkiksi objektistaan, ei merkin ja objektin välillä olisi mitään ne yhteenliittävää suhdetta.
Päättelyn muodot
induktio:
ja niin edelleen.)
Pragmatismi
"Katso mitä vaikutuksia, joilla voi kuvitella olevan käytännöllisiä seurauksia, ymmärrämme ymmärryksemme kohteella olevan. Ymmärryksemme näistä vaikutuksista on koko ymmärryksemme kohteesta."
"Pragmatismin erityinen ja rajoittunut muoto, jossa pragmatismi on rajoitettu määrittämään käsitteiden merkityksiä (erityisesti filosofisten käsitteiden) huomioimalla kokeellisia eroja käyttäytymisessä jotka voisivat kuviteltavissa olevalla tavalla seurata kyseessä olevan merkityksen myöntämisestä tai kieltämisestä."
Metafysiikka
"Ainut järjellinen teoria maailmankaikkeudesta on objektiivinen idealismi, jonka mukaan aine on lamaantunutta henkeä, piintyneitä tottumuksia, joista on tullut luonnonlakeja. ”The one intelligible theory of the universe is that of objective idealism, that matter is effete mind, inveterate habits becoming physical laws.” )"
Mesalatsiini
Ominaisuudet ja käyttö
Mesalatsiinia käytetään myös atsovärien ja rikkivärien valmistukseen. Mesalatsiinin fluoresenssi UV-valossa riippuu liuoksen pH:sta. Se muuttuu pH-alueella 3,1–4,4 ei-fuoresoivasta fluoresoivaksi.
Haittavaikutukset
Mesalatsiinin aiheuttamia yleisiä haittavaikutuksia voivat olla pääkipu, huonovointisuus ja ripuli. Harvinaisempia voivat olla esimerkiksi iho-oireet, kuume, anemia ja huimaus. Vakavampana haittavaikutuksena voi ilmetä munuaistulehdus ja munuaiskivet.
Kaspiansalakka
Aiemmin kaspiansalakat tekivät pitkiä kutuvaelluksia Kaspianmerestä jokiin, mutta jokien patoaminen on estänyt tämän. Ne voivat kuitenkin yhä kutea alajuoksuilla, ja patojen yläpuolelle on muodostunut pysyviä sisävesipopulaatioita, jotka lisääntyvät patoaltaisiin laskevissa joissa.
Japanin historia
Heian-kausi
thumb|200px|left|[[Tosa Mitsuokin kuvitusta Genjin tarinaan 1600-luvulta. Kuvassa näkyvät Heian-kauden hovinaisten monimutkaisen loisteliaat asut.]]
Nara-kauden buddhalaisuus oli perustunut suoraan kiinalaiseen buddhalaisuuteen, mutta Heian-kaudella kehittyi kaksi japanilaisten munkkien perustamaa suuntausta, Tendai ja Shingon. Lisäksi kauden lopussa 1100-luvulla puhtaan maan buddhalaisuus, Jōdo-shū, muodostui omaksi koulukunnakseen. Kulttuurin japanilaistuminen oli nähtävissä erityisesti kirjallisuudessa. Aiemmin japania oli kirjoitettu kiinalaisin merkein, mutta 900-luvulla niistä kehitettiin japanin kielelle sopivammat kana-tavuaakkoset, hiragana ja katakana. Miesten odotettiin yhä käyttävän kirjoittaessaan kiinaa, joten suurin osa Heian-kauden proosakirjallisuudesta on naisten kirjoittamaa. Ajan merkittävimpien teosten joukkoon nousevatkin Murasaki Shikibun Genjin tarina ja Sei Shōnagonin Tyynykirja, jotka kuvaavat elämää Heian-kauden hovissa. Heian-kauden runoutta kerättiin useaan keisarilliseen runoantologiaan, joista ensimmäinen oli Kokin-wakashū vuodelta 905. Aiemmista tyyleistä syntynyt waka-runous kehittyi erottamattomaksi osaksi hovielämää.
Kamakura-kausi
Kamakuran sotilashallitus ja keisarillinen hovi ajautuivat pian valtataisteluun. Vuonna 1221 keisari Go-Toba yritti kaataa sotilashallituksen Jōkyū-kapinassa, mutta hänet karkotettiin Kiotosta. Vaikka bakufu toi joukkonsa Kiotoon, sillä oli suuria vaikeuksia järjestyksen ylläpitämisessä. Tuhansia Go-Tobaa tukeneiden aristokraattien ja sotilaiden tiloja annettiin hallituksen vasalleille, ja bakufun valta ulottui nyt koko maahan.
Muromachi-kausi
Muromachi-kausi merkitsi lähes jatkuvaa sisällissotaa. Suurin osa kahakoista oli kuitenkin pienimuotoisia ja paikallisia, ja kauppa ja kulttuuri kehittyivät huomattavasti poliittisesta epätasapainosta huolimatta. Maataloustuotanto kasvoi, ja Heian-kauden maaorjat pääosin vapautuivat ja ryhtyivät pienviljelijöiksi. Viralliset kauppayhteydet Kiinaan solmittiin uudelleen, vaikka japanilaiset merirosvot (wakō) häiritsivätkin kiinalaisten kauppaa. Suhteet ulkomaihin olivat huomattavan vilkkaat, ja japanilaiset kauppiaat levittäytyivät aina Kaakkois-Aasiaan saakka, jonne syntyi japanilaisia kaupunkiyhteisöjä (nihonmachi). Sisäkaupan kehittymiselle ratkaisevaa oli liikennereittien paraneminen, ja uusia kaupunkeja syntyi satamiin ja muihin solmukohtiin.
Sengoku-kausi ja yhteys eurooppalaisiin
thumb|220px|Kawanakajiman taistelu Sengoku-kaudella vuonna 1561.
Azuchi-Momoyama-kausi
Sengoku-kauden daimioiden välisissä taisteluissa vaikutusvaltaiseksi nousi vähitellen Oda Nobunaga. Hän oli rohkea, joskin huomattavan julma opportunisti ja ensimmäinen menestyksekkäästi eurooppalaisten tuomia tuliaseita taisteluissa käyttänyt daimio. Vuonna 1573 hän syöksi vallasta shōgunin ja auttoi valtaan viimeisen Ashikaga-hallitsijan Yoshiakin. Tämä yritti kuitenkin olla muutakin kuin pelkkä nukkehallitsija, jolloin Nobunaga syöksi hänet vallasta ja Ashikaga-shōgunaatin aika päättyi. Osoitus Nobunagan armottomuudesta on häntä vastustaneen kolmen tuhannen Hieivuoren munkin joukkomurha vuonna 1571. Nobunagan kohtaloksi koituivat hänet oma kapinoiva kenraalinsa Akechi Mitsuhide vuonna 1582. Kun Nobunaga oli matkalla maan länsiosaan kukistamaan puhjenneita levottomuuksia, hän pysähtyi Kiotossa Honnō-jin temppeliin, missä hän joutui Mitsuhiden joukkojen saartamaksi. Kamppailun jälkeen Nobunaga päätti päivänsä tekemällä itsemurhan viiltämällä vatsansa auki. Nobunaga ei ehtinyt saavuttaa tavoitettaan yhtenäisestä Japanista.
Azuchi-Momoyama-kausi muistetaan erityisesti linnojen aikakautena. Nobunaga ja Hideyoshi korostivat saavutuksiaan mahtavilla hallintopalatseillaan, jotka tunnetaan erityisesti loisteliaista fusuma-ovista ja Kanō-koulukunnan suurista ja rikasvärisistä seinämaalauksista. Ne muodostavat vastakohdan Muromachi-kauden maalaustaiteen yksivärisyydelle. Myös teeseremonia eli kultakauttaan mestari Sen no Rikyūn johdolla.